รัฐบาลให้ความสำคัญ ผลักดันให้ประชาชนมีที่ดินทำกินทุกพื้นที่
พลเอก ประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรี มอบหนังสืออนุญาตให้เข้าทำประโยชน์ ส.ป.ก.4-01 บ้านสองแพรก หมู่ที่ 9 บ้านหว่างคลองไทย หมู่ที่ 10 ตำบลกระบี่น้อย อำเภอเมือง จังหวัดกระบี่ พร้อมตรวจเยี่ยมโครงการพัฒนาแหล่งน้ำเพื่อการเกษตรพื้นที่ดำเนินการ ส.ป.ก 4-01 มอบหนังสืออนุญาตให้เข้าทำประโยชน์ ส.ป.ก. 4-01 ให้กับตัวแทนจำนวน ชาวบ้าน 10 รายพลเอก ประวิตร กล่าวกับประชาชนตอนหนึ่งว่า มีความยินดีที่มีโอกาสลงพื้นที่ตรวจราชการมาพบประชาชนชาวจังหวัดกระบี่ ได้เห็นความอยู่ดีกินดี ซึ่งรัฐบาลเล็งเห็นถึงความสำคัญในการแบ่งปันพื้นที่ทำกินให้ประชาชนทุกคน ถือเป็นนโยบายหลักให้ประชาชนมีที่ดินทำกินและที่อยู่อาศัย โดยรัฐบาลชุดนี้ให้ความห่วงใยและเห็นถึงความทุกข์ร้อนของประชาชนมาโดยตลอด โดยเฉพาะพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ที่เห็นใจประชาชนทุกคนให้มีที่ทำกินเพื่อให้อยู่ดีกินดี มีที่อยู่อาศัยและที่ทำกินของทุกคนทั้งนี้ขอให้ สปก.จังหวัดกระบี่ เร่งพัฒนาโครงการพัฒนาแหล่งน้ำเพื่อการเกษตรและที่ดินทำกินให้ประชาชนสำเร็จโดยเร็ว ซึ่งจะเห็นว่าการดำเนินของรัฐบาลในระยะเวลากว่าสามปีที่ผ่านมา ได้ดูแลประชาชนเรื่องน้ำดีที่สุด ไม่มีพื่นที่ไหนประกาศเป็นพื้นที่ภัยแล้ง ซึ่งได้รับความร่วมมือจากข้าราชการและประชาชนไม่ว่าจังหวัดไหนก็แล้วแต่ โดยกำชับให้เร่งพัฒนาแหล่งน้ำและจัดสรรที่ดินทำกินให้ประชาชนโดยเร็ว เพื่แให้ประชาชนได้มีที่ดินทำมาหากิน ถือเป็นเรื่องสำคัญที่ประชาชนและข้าราชการต้องร่วมมือกันในการทำให้ที่ดินทำกินดีขึ้นเรื่อยๆ ฝากข้าราชการและประชาชนร่วมมือกันทำงานด้วย